విఘ్నేష్ పుత్తూర్

విఘ్నేష్ పుత్తూర్ (జననం 2 మార్చి 2001) ఇండియన్ ప్రీమియర్ లీగ్‌లో ముంబై ఇండియన్స్ తరపున ఆడే ఒక భారతీయ క్రికెటర్. 

తొలినాళ్ళ జీవితం
విఘ్నేష్ పుత్తూర్ 2001 మార్చి 2 న భారతదేశంలోని కేరళలోని మలప్పురంలోని పెరింతల్మన్నలో జన్మించాడు . ఆయన తండ్రి సునీల్ కుమార్ ఒక ఆటోరిక్షా డ్రైవర్, తల్లి కెపి బింధు గృహిణి. విఘ్నేష్ పెరింతల్మన్నలోని గవర్నమెంట్ మోడల్ హయ్యర్ సెకండరీ స్కూల్ (GMHSS)లో సెకండరీ విద్యను పూర్తి చేసి, తరువాత పెరింతల్మన్నలోని GEMS ఆర్ట్స్ & సైన్స్ కళాశాల నుండి పట్టభద్రుడయ్యాడు. విఘ్నేష్ ప్రస్తుతం పెరింతల్మన్నలోని PTM గవర్నమెంట్ కాలేజీలో MA లిటరేచర్ చదువుతున్నాడు.  

కెరీర్
విఘ్నేష్ పుత్తూర్ తన ప్రారంభ శిక్షణను పెరింతల్మన్నలో క్రికెట్ కోచ్ విజయన్ వద్ద ప్రారంభించి, కేరళ తరపున అండర్-14, అండర్-19, అండర్-23 విభాగాలలో ఆడాడు, తరువాత అతను కేరళ క్రికెట్ లీగ్ (KCL) ప్రారంభ సీజన్‌లో అలెప్పీ రిప్పల్స్‌కు ప్రాతినిధ్యం వహించాడు.

ఐపీఎల్
విఘ్నేష్ పుత్తూర్ 2025 ఐపీఎల్ సూపర్ వేలంలో ముంబై ఇండియన్స్ అతన్ని ₹ 30 లక్షలకు కొనుగోలు చేయడానికి ముందు అతను ఎంఐ కేప్ టౌన్ తరపున నెట్ బౌలర్‌గా వ్యవహరించాడు. ఆయన 2025 మార్చి 23న చెన్నై సూపర్ కింగ్స్‌తో జరిగిన మ్యాచ్‌లో ఐపీఎల్‌లోకి అరంగ్రేటం చేసి తొలి మ్యాచులోనే రుతురాజ్ గైక్వాడ్, శివం దుబే, దీపక్ హుడా వికెట్లు తీసుకున్నాడు. 

 మూలాలు 

వర్గం:భారతీయ క్రికెట్ క్రీడాకారులు
వర్గం:2001 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు